ব্যারিস্টার মওদুদ আহমদ বলেন. আওয়ামী লীগ সম্পূর্ণ মিথ্যার ওপর টিকে আছে। এই দলই স্বাধীনতার পর একটি সুন্দর সংবিধান দিয়েছিলো। আবার সে দলই ২ বছর পর বাকশালী শাসন চালু করে। সেদিন থেকেই দেশে রাজনৈতিক দুর্যোগ শুরু হয়। গণতন্ত্রের দুর্যোগ শুরু হয়। এই দলের কোনো নেতা স্বীকার করে না যে তারা পঁচাত্তর সালে একদলীয় শাসন চালু করেছিলো। তারা ভুল স্বীকারও করে না। আজকে আবারও ১০ বছর একদলীয় শাসন তারা চালিয়ে যাচ্ছে। এই দেশে কখন গণতন্ত্র চালু হবে মানুষ জানে না। তিনি বলেন, আওয়ামী লীগ কোন মুখে বলে যে আজকে গণতন্ত্র সুরক্ষিত? আজকে দেশে গণতন্ত্র ভুলুণ্ঠিত।